﻿<document celex="IP-04-901" lang="el">

<p align="right">Βρυξέλλες, 15 Ιουλίου 2004</p>

<h1>
<a name="Heading4"></a><b>Νέοι
χρηματοδοτικοί
πόροι για τα
διευρωπαϊκά
δίκτυα
ενέργειας και
μεταφορών</b><b> GALILEO
και Marco Polo από το 2007
έως το 2013</b></h1>

<p><b><i>Η Επιτροπή
προτείνει να
διατεθεί επί
χρονικό
διάστημα μίας
επταετίας ποσό
που υπερβαίνει
τα 22 δισεκατομ.
ευρώ για τα
διευρωπαϊκά
δίκτυα
μεταφορών και
ενέργειας, το
πρόγραμμα GALILEO
και το
πρόγραμμα Marco Polo, με
το οποίο
υποστηρίζεται
η μεταφορά
φορτίων με
άλλους τρόπους
μεταφοράς,
εκτός των
οδικών
μεταφορών. Όπως
τόνισε η κα de Palacio
«horaireσήμερα
αποτελεί
πιεστική
ανάγκη να
δοθούν στην
Ευρωπαϊκή
Ένωση επαρκείς
δημοσιονομικοί
πόροι για να
παρασχεθούν
κίνητρα στο
δημόσιο και τον
ιδιωτικό τομέα
να επενδύσουν
στα μεγάλα έργα
υποδομής και
τις
τεχνολογίες
εκείνες που
έχουν καίρια
σημασία για την
ενέργεια και
τις μεταφορές
με στόχο τη
δημιουργία
μιας
πραγματικής
εσωτερικής
αγοράς και την
ενίσχυση της
ανταγωνιστικότητας».
</i></b></p>

<p>Στο πλαίσιο
των
δημοσιονομικών
προοπτικών για
τα επόμενα έτη
(2007-2013) η Επιτροπή
προτείνει να
επαναξιολογηθούν
ριζικά τόσο ο
προϋπολογισμός
που διατίθεται
για τα
διευρωπαϊκά
δίκτυα
μεταφορών και
ενέργειας (ΔΕΔ)
όσο και οι
διαδικασίες
που
εφαρμόζονται
για τη χορήγηση
των
χρηματοδοτικών
ενισχύσεων. </p>

<p>Σύμφωνα με την
πρόταση
κανονισμού, για
το χώρο των
μεταφορών
καθορίζεται
προϋπολογισμός
20,35 δισεκατομ. €,
οι ενισχύσεις 
εστιάζονται σε
περιορισμένο
αριθμό έργων
και
επιτρέπεται να
θεσπισθούν
κίνητρα
στήριξης στο
πλαίσιο των
οποίων
επιτρέπεται η
χορήγηση
ενισχύσεων το
ύψος των οποίων
μπορεί να
φτάσει σε
εξαιρετικές
περιπτώσεις
έως και το 50% του
κόστους των
διασυνοριακών
έργων. Οι
ενισχύσεις
χορηγούνται
υπό τον όρο ότι
θα τηρηθούν οι
αντικειμενικοί
στόχοι της
διατροπικής
επανεξισορρόπησης
και της
διαλειτουργικότητας.
Διευκρινίζεται
επίσης ο
αντίστοιχος
ρόλος που
καλούνται να
ασκήσουν η
Επιτροπή και τα
κράτη μέλη στο
έργο της
διαχείρισης. Με
τον
προϋπολογισμό
αυτό, ο οποίος
αυξάνεται
ουσιαστικά σε
συνάρτηση με
την
προηγούμενη
περίοδο,
καθίσταται
δυνατή η
συγχρηματοδότηση
των εργασιών
για τα horaire30 έργα
πρωταρχικής
σπουδαιότητας
στο χώρο των
ΔΕΔ, η εκτέλεση
των οποίων έχει
αποφασιστεί
από το
Κοινοβούλιο
και το
Συμβούλιο στις
29 Απριλίου του
τρέχοντος
έτους
<sup><b><a name="fnB1" href="#fn1">[1]</a></b></sup>
(το συνολικό
κόστος των
οποίων
ανέρχεται σε
225horaireδισεκατ. €),
ενώ
επιτρέπεται
επίσης η
συγχρηματοδότηση
των
προγραμμάτων
που θα
οδηγήσουν στην
ανάπτυξη των
ευρωπαϊκών
συστημάτων
διαχείρισης
της εναέριας
και της
σιδηροδρομικής
κυκλοφορίας.

Αν ληφθεί υπόψη ότι η κυκλοφορία μεταξύ των κρατών μελών προβλέπεται να
διπλασιαστεί από σήμερα έως και το 2020, ο προϋπολογισμός αυτός θα συμβάλει στην τόνωση των ρυθμών της οικονομικής ανάπτυξης και
της εξέλιξης του ΑΕΠ (έως και 0,3% του ΑΕΠ) ενώ θα οδηγήσει επίσης σε μείωση των εκπομπών CO<sub>2</sub> κατά 4%.
</p>

<ul>
<li>Σύμφωνα με τα
στοιχεία του
κανονισμού, στο
χώρο της
ενέργειας
προβλέπεται να
διατεθεί
προϋπολογισμός
ύψους 340 δισεκατ.
€ για τα
προγράμματα
ενέργειας, με
στόχο τη
συγχρηματοδότηση
των μελετών
σκοπιμότητας
για τη
δημιουργία
αγωγών φυσικού
αερίου και την
πραγματοποίηση
των
διασυνδέσεων
ηλεκτρικής
ενεργείας που
απαιτούνται
για την
ολοκλήρωση της
εσωτερικής
αγοράς και για
την κατοχύρωση
της ασφάλειας
του
ανεφοδιασμού.</li></ul>

<p>Η Επιτροπή υπέβαλε επίσης δύο άλλους συμπληρωματικούς κανονισμούς:  </p>

<ul>
<li>Με στόχο την
ανάπτυξη του
υφιστάμενου
προγράμματος
« Marco Polo », σκοπός
του οποίου
είναι η
επανεξισορρόπηση
των οδικών
μεταφορών
εμπορευμάτων,
με μεταστροφή
προς άλλους
τρόπους
μεταφοράς. Στο
πρόγραμμα Marco Polo II
εντάσσονται
νέες δράσεις,
όπως οι
Θαλάσσιες
Αρτηρίες  καθώς
και οι
αποκαλούμενες
δράσεις
«horaireαποφυγής της
κυκλοφορίαςhoraire».
Το πρόγραμμα
αυτό για το
οποίο θα
διατεθεί ποσό 740
εκατομ. € για το
χρονικό
διάστημα 2007-2013
επεκτείνεται
στις
γειτονικές
χώρες της ΕΕ.
Όπως
υπολογίζει η
Επιτροπή, κάθε
ευρώ
επιδοτήσεων
που δαπανάται
για το Marco Polo θα έχει
ως αποτέλεσμα
να προκύψουν
κέρδη 6 € με βάση
τα ευεργετικά
οφέλη που θα
δημιουργηθούν
για τον
κοινωνικό και
περιβαλλοντικό
τομέα.</li>
<li>Με στόχο την
οικονομική
υποστήριξη των
φάσεων
ανάπτυξης και
εκμετάλλευσης
για την έναρξη
λειτουργίας
του ευρωπαϊκού
συστήματος
δορυφορικής
ραδιοπλοήγησης
GALILEO, για το οποίο
θα διατεθεί
ποσό 1 δισεκατ. €.
Μακροπρόθεσμα,
τα εμπορικά
έσοδα που θα
προκύψουν από
την
εκμετάλλευση
του συστήματος
θα βοηθήσουν να
εμπεδωθεί η
δημοσιονομική
ισορροπία.
</li></ul>

<hr />

<p>
<sup><b><a name="fn1" href="#fnB1">[1]</a></b></sup>
<a href="http://ec.europa.eu/ten/transport/revision/revision_1692_96_en.htm">http://ec.europa.eu/ten/transport/revision/revision_1692_96_en.htm</a>
</p>

</document>
